Komission asetus (EY) N:o 2025/2001, annettu 16 päivänä lokakuuta 2001, neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta annetun asetuksen (EY) N:o 1663/95 muuttamisesta



Virallinen lehti nro L 274 , 17/10/2001 s. 0003 - 0004



Komission asetus (EY) N:o 2025/2001, annettu 16 päivänä lokakuuta 2001, neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta annetun asetuksen (EY) N:o 1663/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 4 artiklan 8 kohdan, 6 artiklan 2 kohdan ja 7 artiklan 5 kohdan, sekä katsoo seuraavaa: (1) Asetuksen (EY) N:o 1258/1999 9 artiklan 1 kohdassa ja asetuksen (EY) N:o 1663/95 soveltamista koskevista yksityiskohtaisista säännöistä niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä varten, 25 päivänä lokakuuta 1999 annetun komission asetuksen (EY) N:o 2390/1999(2), sellaisena kuin se on viimeksi muutettuna asetuksella (EY) N:o 1863/2001(3), 2 artiklan 2 kohdassa edellytetään jäsenvaltioita antamaan komissiolle tilitiedot tämän pyynnöstä. Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(4), sellaisena kuin se on viimeksi muutettuna asetuksella (EY) N:o 2245/1999(5), 4 artiklan 1 kohta olisi mukautettava näihin sääntöihin. (2) Asetuksen (EY) N:o 1663/95 5 artiklan mukaiset vuosittaisissa ilmoituksessa mainittavia korvattavia määriä koskevat vaatimukset ja jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta 16 päivänä helmikuuta 1996 annetun komission asetuksen (EY) N:o 296/96(6), sellaisena kuin se on viimeksi muutettuna asetuksella (EY) N:o 1934/2001(7), 3 artiklan 6 a kohdan mukaiset kuukausittaisissa tileissä mainittavia korvattavia määriä koskevat vaatimukset ovat erilaiset. Nämä vaatimukset olisi yhdenmukaistettava muuttamalla asetuksen (EY) N:o 1663/95 5 artiklan 1 kohta vastaavasti. (3) Yhteisen maatalouspolitiikan mukaisia suoran tuen järjestelmiä koskevista yksityiskohtaisista säännöistä 17 päivänä toukokuuta 1999 annetun neuvoston asetuksen (EY) N:o 1259/1999(8), sellaisena kuin se on muutettuna asetuksella (EY) N:o 1244/2001(9), 5 artiklan 2 kohdan mukaan jäsenvaltiot voivat käyttää kyseisen asetuksen 3 ja 4 artiklan nojalla tehtyjen vähennysten tai peruutusten myötä vapautuneita määriä tiettyihin maatalouden kehittämisen tukitoimenpiteisiin. Tällä tavoin tukimaksuista pidätetyt määrät on siirrettävä kutakin maksajana toimivaa toimielintä varten avatulle erityistilille tai jäsenvaltiossa avatulle yksittäiselle tilille, jonka varat on tarkoitettu yksinomaan yhteisön lisätukien rahoittamiseen. Tällaisen tilin olisi myös oltava osa asetuksen (EY) N:o 1663/95 4 artiklan 1 kohdan a alakohdassa tarkoitettua vuosittaista tiliä. (4) Perusteet, joita sovelletaan arvioitaessa maksajana toimivan toimielimen hyväksymistä käsitellä maksuvaatimuksia atk-järjestelmällä, olisi myös ajantasaistettava atk-järjestelmien kehitys huomioon ottaen. (5) Tässä asetuksessa säädetyt toimenpiteet ovat rahastokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1663/95 seuraavasti: 1. Poistetaan 2 artiklan 1 kohdan ensimmäisen alakohdan viimeinen luetelmakohta ja toisen alakohdan ensimmäinen virke. 2. Korvataan 2 artiklan 3 kohdassa ilmaisu "1 kohdassa" ilmaisulla "tämän asetuksen 4 artiklan 1 kohdan c alakohdassa". 3. Lisätään seuraava teksti 4 artiklan 1 kohdan loppuun: "c) kaikki tilasto- ja valvontatarkoituksia varten tarvittavat tilitiedot tämän asetuksen 2 artiklan 3 kohdassa vahvistettua muotoa ja sisältöä noudattaen." 4. Korvataan 4 artiklan 2 kohta seuraavalla tekstillä: "2. Edellä 1 kohdassa tarkoitetut asiakirjat mukaanlukien tilitiedot on lähetettävä komissiolle 10 päivään helmikuuta mennessä sen varainhoitovuoden, jotka kertomus koskee, päättymistä seuraavana vuonna. Edellä 1 kohdan a ja b alakohdassa mainitut asiakirjat on lähetettävä neljänä kappaleena tai vaihtoehtoisesti yhtenä kappaleena ja sen lisäksi yksi kopio elektronisessa muodossa." 5. Korvataan 5 artiklan 1 kohta seuraavasti: "1. Edellä 4 artiklan 1 kohdan a alakohdassa tarkoitettuihin tileihin on sisällytettävä: a) yhteisön talousarvion momenttien ja alamomenttien mukaiset yhteenvedot menoista; b) taulukko momentti- ja alamomenttikohtaisista eroista vuosittaisessa ilmoituksessa ja kuukausittaisessa ilmoituksessa samana ajankohtana mainittujen menojen välillä asetuksen (EY) N:o 296/96 3 artiklan 5 kohdassa tarkoitetussa asiakirjassa. Mukaan on liitettävä selvitys kustakin alamomenttikohtaisesta erosta; c) asetuksen (EY) N:o 296/96 3 artiklan 6a kohdan a alakohdassa tarkoitettu taulukko varainhoitovuoden lopun osalta; d) yhteenveto interventiotoimista ja maininta varastojen määrästä ja sijainnista varainhoitovuoden lopussa; e) vahvistus siitä, että kutakin interventiovarastoista tapahtuvaa siirtoa koskevat tiedot säilytetään maksajana toimivan toimielimen tiedostoissa; f) asetuksen (EY) N:o 296/96 3 artiklan 6a kohdan b alakohdassa tarkoitettu taulukko varainhoitovuoden lopun osalta." 6. Korvataan liitteessä olevan 6 kohdan vi alakohta seuraavasti: "Tiedostojen luottamuksellisuus, yhtenäisyys ja saatavuus olisi varmistettava kunkin maksajana toimivan toimielimen hallintorakenteen, henkilökunnan ja teknologisen ympäristön huomioon ottavilla toimenpiteillä. Taloudellisten ja teknologisten resurssien olisi oltava kohtuullisia tosiasiallisiin vaaratekijöihin nähden. Kaikissa käytettävissä atk-järjestelmissä on oltava soveltuvat menettelyt seuraavia varten: a) yleinen organisaatio, hallinto sekä tarkastus; b) fyysinen turvallisuus; c) looginen turvallisuus; d) järjestelmien kehittäminen, ohjelmointi ja ylläpito; e) rutiininomaiset toiminnat; f) tietoliikenne; g) mikrotietokoneet; h) valmistussuunnitelmat; i) sovelluskohtaiset kontrollit." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä lokakuuta 2001. Komission puolesta Franz Fischler Komission jäsen (1) EYVL L 160, 26.9.1999, s. 103. (2) EYVL L 295, 16.11.1999, s. 1. (3) EYVL L 259, 27.9.2001, s. 1. (4) EYVL L 158, 8.7.1995, s. 6. (5) EYVL L 273, 23.10.1999, s. 5. (6) EYVL L 39, 17.12.1996, s. 5. (7) EYVL L 262, 2.10.2001, s. 8. (8) EYVL L 160, 26.6.1999, s. 113. (9) EYVL L 173, 27.6.2001, s. 1.